OzLabs/hebrew-wiki-articles huggingface dataset:
צולל (סוג)

צולל (שם מדעי: Aythya) הוא סוג של עופות מים במשפחת הברווזיים החיים באזורי מים וצוללים כדי להגיע למזונם. סוג זה כולל 12 מינים מתת-משפחת ברווזי צלילה הנפוצים בכל העולם, במים מתוקים, למעט המין צולל ימי החי גם בימים.

ברווזים אלו בעלי בליטות שומן בקצה זנבם אותו הם מורחים על גופם כדי לצוף, אך הם יכולים גם לצלול אל מתחת למים בחיפושים מתחת למים של צמחייה, זרעים, רכיכות ודגים קטנים. מעופם נחשב לאיטי וכן הילוכם ביבשה והם מעדיפים לנוע בשחייה.

המינים צולל ביצות, צולל מצויץ, וצולל חלודי חיים בישראל.

==מינים==
* צולל ביצות (Aythya nyroca)
* צולל גב-קנבס (Aythya valisineria)
* צולל חלודי (Aythya ferina)
* צולל אמריקאי (Aythya americana)
* צולל צווארון (Aythya collaris)
* צולל קשה-ראש (Aythya australis)
* צולל באאר (Aythya baeri)
* צולל מדגסקר (Aythya innotata)
* צולל ניו זילנדי (Aythya novaeseelandiae)
* צולל מצויץ (Aythya fuligula)
* צולל ימי (Aythya marila)
* צולל בינוני (Aythya affinis)

== גלריה ==
<gallery widths="220px" heights="220px" perrow="4">
Canvasback (5837265462).jpg|צולל גב-קנבס
Common Pochard Male (8690935873).jpg|צולל חלודי
Aythya marila male.JPG|צולל ימי
Moretta Tabaccata - Ferruginous Duck - Aythya nyroca.jpg|צולל ביצות
</gallery>

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:ברווזי צלילה
נטה

נטה (שם מדעי: Netta) הוא סוג של עופות מים במשפחת הברווזיים בתת-משפחת ברווזי צלילה. 

הברווזים השייכים לסוג זה הם בעלי ראש גדול, בדרך כלל בצבע כתום או אדום, מקור ורוד עבה ורגליים קצרות. הם ניזונים בהשתכשכות, אך יכולים גם לטבול את גופם ולצלול בחיפוש מזון.

הם נפוצים בעיקר באזורים טרופיים או חמימים במים מתוקים.

==מיון==
* נטה אדומת-ראש (Netta rufina) - מצויה בישראל
* צולל דרומי (Netta erythrophthalma)
* נטה ורודת מקור (Netta peposaca)

ייתכן שנמצא בסוג גם המין ברווז ורוד-ראש (Rhodonessa caryophyllacea), המצוי בסכנת הכחדה חמורה.

==קישורים חיצוניים==

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ
קטגוריה:ברווזי צלילה
אשלי ספנסר

אשלי ספנסר (באנגלית: Ashley Spencer, נולדה ב-8 ביוני 1993) היא אתלטית אמריקאית המתחרה בריצת 400 מטר ובריצת 400 מטר משוכות. זוכת מדליית ארד אולימפית בריצת 400 מטר משוכות (ריו דה ז'ניירו 2016). אלופת העולם לנוער (ברצלונה 2012) בריצת 400 מטר ובריצת שליחות 4x400 מטר.

==קריירה==
באליפות העולם לנוער שהתקיימה בשנת 2012 בברצלונה זכתה ספנסר בשתי מדליות זהב, בריצת 400 מטר בשיא אליפות חדש של 50.50 שניות ובריצת שליחות 4x400 מטר בתוצאה של 3:30.01 דקות, לפני ג'מייקה ורוסיה. בשנת 2013 סיימה שלישית בריצת ה-400 מטרים באליפות ארצות הברית באתלטיקה, הישג שהבטיח לה את המקום באליפות העולם שהתקיימה במוסקבה. באליפות היא זכתה במדליית זהב בריצת שליחות 4x400 מטר (לאחר פסילת הנבחרת הרוסית) וסיימה במקום 16 בריצת 400 מטר בתוצאה של 51.80 שניות. 

באליפות העולם באולם שהתקיימה בפורטלנד, אורוגון, ארצות הברית ב-2016 סיימה את ריצת ה-400 מטר בזמן של 51.77 שניות וזכתה במדליית הכסף. בנוסף, זכתה במדליית הזהב בריצת שליחות. במבחנים האמריקאיים לקראת אולימפיאדת ריו סיימה במקום השני בריצת 400 מטר משוכות, בשיא אישי חדש של 54.02 שניות ובכך נכללה במשלחת האמריקאית למשחקים האולימפיים. במשחקים האולימפיים עצמם, היא זכתה במדליית ארד בריצת 400 מטר משוכות בשיא אישי חדש של 53.72 שניות, אחרי בת ארצה דלילה מוחמד (53.13 שניות) ושרה סלוט פטרסן מדנמרק (53.55 שניות).

ביוני 2017 קבעה שיא אישי של 53.11 שניות בריצת 400 מטר משוכות.

==קישורים חיצוניים==

* [http://www.texassports.com/roster.aspx?rp_id=4561 אשלי ספנסר] באתר אוניברסיטת טקסס באוסטין

==הערות שוליים==

קטגוריה:אצניות אמריקאיות
קטגוריה:אצניות באולימפיאדת ריו דה ז'ניירו (2016)
קטגוריה:אלופות עולם באתלטיקה
קטגוריה:זוכות מדליית ארד אולימפית אמריקאיות: אתלטיקה
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
קטגוריה:אתלטיות אמריקאיות באולימפיאדת ריו דה ז'ניירו (2016)
קורטני אוקולו

קורטני אוקולו (באנגלית: Courtney Okolo, נולדה ב-15 במרץ 1994) היא אתלטית אמריקאית, אלופה אולימפית (ריו דה ז'ניירו 2016), אלופת עולם (דוחה 2019) ופעמיים ברציפות אלופת העולם באולם (פורטלנד 2016 וברמינגהאם 2018) בריצת שליחות 4x400 מטר. היא אלופת העולם באולם (ברמינגהאם 2018) בריצת 400 מטר ושיאנית העולם (נכון ל-2020) בריצת שליחים 4x400 מטר משולבת ב-2 אתלטיות ו-2 אתלטים.

== ביוגרפיה ==
אוקולו נולדה וגדלה בדאלאס. היא למדה והתחרתה במסגרת אוניברסיטת טקסס באוסטין.

===2013===
באליפות המכללות בשנת 2013 סיימה אוקולו במקום רביעי בריצת 400 מטר בתוצאה של 51.96 שניות.

במשחקים הפאן-אמריקאיים לנוער שהתקיימו במדיין, קולומביה בתחילת אוגוסט אותה שנה היא זכתה בשתי מדליות זהב, בריצת 400 מטר (52.19 שניות) ובריצת שליחות 4x400 מטר.

===2014===
באליפות המכללות שנערכה בשנת 2014 זכתה אוקולו בשתי מדליות זהב, בריצת 400 מטר (50.23 שניות) ובריצת שליחות 4x400 מטר. ב-18 במאי אותה שנה היא קבעה בריצת 400 מטר שיא מכללות חדש של 50.03 שניות, שיפור לשיא בן ה-9 שנים של מוניק הנדרסון (50.10 שניות)..

===2016===
באליפות המכללות שנערכה ב-2016 היא זכתה בפעם השנייה בשתי מדליות זהב,, בריצת 400 מטר (50.36 שניות) ובריצת שליחות 4x100 מטר וזכתה בגביע באוורמן לאתלטית המצטיינת ב-NCAA.

====אלופת עולם באולם====
באליפות העולם באולם שנערכה בפורטלנד, אורגון במרץ 2016 זכתה אוקולו במדליית זהב בריצת 4x400 מטר בתוצאה של 3:26.38 דקות, לפני פולין (3:31.15 דקות) ורומניה (3:31.51 דקות).

====אלופה אולימפית====
באולימפיאדת ריו דה ז'ניירו (2016) זכתה אוקולו במדליית זהב בריצת שליות 4x400 מטר ביחד עם אליסון פליקס, פיליס פרנסיס ונטשה הייסטינגס בתוצאה של 3:19.06 דקות, לפני ג'מייקה (3:20.34 דקות) ובריטניה (3:25.88 דקות).

===2018===
באליפות העולם באולם שנערכה בברמינגהם, בריטניה בתחילת מרץ 2016 זכתה אוקולו בשתי מדליות זהב בריצת 400 מטר בשיא אישי חדש של 50.55 שניות, לפני בת ארצה שקימה ווימבלי (51.47 שניות) ואיילי דויל מבריטניה (51.60 שניות) ובריצת שליחות 4x400 מטר ביחד עם קוואנרה הייז, ג'ורג'ן מולין ושקימה ווימבלי בשיא אליפות חדש של 3:23.85 דקות, לפני פולין (3:26.09 דקות) ובריטניה (3:29.38 דקות).

===2019===
במשחקים הפאן אמריקאים שנערכו בלימה, פרו בתחילת אוגוסט 2019 זכתה אוקולו בשתי מדליות, זהב וארד. מדליית זהב בריצת שליחות 4x400 מטר, לפני קנדה וג'מיקה. מדליית ארד בריצת 400 מטר בתוצאה של 51.22 שניות, אחרי שריקה ג'קסון מג'מייקה (50.73 שניות) ופאולה מורן ממקסיקו (51.02 שניות).

====אלופה ושיאנית עולם====
באליפות העולם שנערכה בדוחה בסוף ספטמבר אותה שנה היא זכתה בשתי מדליות זהב, בריצת שליחים 4x400 מטר משולבת ב-2 אתלטיות ו-2 אתלטים, שנערכה לראשונה בתולדות אליפויות העולם, ביחד עם וילברט לונדון, אליסון פליקס ומייקל צ'רי בשיא עולם חדש של 3:09.34 דקות, לפני ג'מייקה (3:11.78 דקות) ובחריין (3:11.82 דקות) ובריצת שליחות 4x400 מטר לאחר שהשתתפה בשלב המוקדמות.

== שיאים אישיים ==
===אצטדיון===
* ריצת 200 מטר: 22.93 שניות (2015)
* ריצת 400 מטר: 49.71 שניות (2016)

===אולם===
* ריצת 400 מטר: 50.55 שניות (2018)

==קישורים חיצוניים==

==הערות שוליים==

קטגוריה:אלופות עולם באתלטיקה
קטגוריה:אצניות באולימפיאדת ריו דה ז'ניירו (2016)
קטגוריה:זוכי גביע באוורמן
קטגוריה:אלופות אולימפיות אמריקאיות: אתלטיקה
קטגוריה:שיאניות עולם אמריקאיות: אתלטיקה
קטגוריה:אלופות אולימפיות: ריצת 4X400 מטרים
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
פאבל מסלק

פאבל מסלק (נולד ב-21 בפברואר 1991) הוא אתלט צ'כי. שלוש פעמים ברציפות אלוף העולם באולם (סופוט 2014, פורטלנד 2016 וברמינגהאם 2018) ופעמיים ברציפות אלוף אירופה באולם (גטבורג 2013, פראג 2015) בריצת 400 מטר. מאסלק הוא האצן הצ'כי הראשון שירד מתחום 45 השניות בריצה זו.

==קריירה==
באליפות אירופה באתלטיקה עד גיל 23 שנערכה באוסטרבה, צ'כיה בשנת 2011 זכה מאסק במדליית ארד בריצת 200 מטר בתוצאה של 20.67 שניות. באליפות העולם שנערכה בטגו, קוריאה הדרומית באותה שנה הוא סיים במקום 14 בריצת 200 מטר בתוצאה של 20.87 שניות. בשלב המוקדמות הוא קבע שיא אישי חדש של 20.63 שניות ועלה מהמקום ה-11.

באליפות העולם באולם שנערכה באיסטנבול, טורקיה במרץ 2012 סיים מסלק במקום חמישי בריצת 400 מטר בתוצאה של 46.19 שניות. במאי 2012 קבע בריצת 400 מטר שי צ'כי חדש של 45.31 שניות, שיפור של כמעט חצי שנייה לשיא הקודם שנקבע בשנת 1978. חודש לאחר מכן שיפר שוב את השיא כשסיים בזמן של 45.17 שניות. באותו החודש זכה במדליית הזהב באליפות אירופה, שהתקיימה בהלסינקי בריצת 400 מטר בתוצאה של 45.24 שניות, לפני מרצ'ל דאק-נאג'י מהונגריה (45.52 שניות) ויאניק פונסה מצרפת (45.82 שניות). באולימפיאדת לונדון סיים במקום 12 בריצת 400 מטר בתוצאה של 45.15 שניות. בשלב המוקדמות הוא קבע שיא לאומי חדש של 44.91 שניות ובכך היה לאצן הצ'כי הראשון שירד מתחום 45 השניות בריצה זו. נוסף לכך, הוא סיים במקום 28 בריצת 200 מטר בתוצאה של 20.67 שניות.

באליפות אירופה באתלטיקה באולם שהתקיימה בגטבורג בשנת 2013 זכה בשתי מדליות, זהב וארד. מדליית זהב, בריצת 400 מטר תוך שהוא קובע שיא לאומי חדש באולם 45.66 שניות, שיפור של כמעט מחצית השנייה לשיא הקודם. מדליית ארד, בריצת שליחים 4x400 מטר בתוצאה של 3:07.64 דקות, אחרי בריטניה (3:05.78 דקות) ורוסיה (3:06.96 דקות).

באליפות העולם באולם שהתקיימה בסופוט, פולין בשנת 2014 זכה מסלק במדליית זהב בריצת 400 מטר בשיא לאומי חדש של 45.24 שניות, לפני כריס בראון מבהאמה (45.58 שניות) וקייל קלמונס מארצות הברית (45.74 שניות).

באליפות אירופה באולם שנערכה בפראג, צ'כיה בשנת 2015 שחזר את ההישג מהאליפות הקודמת וזכה במדליית זהב ובמדליית ארד. מדליית זהב, בריצת 400 מטר בשיא אליפות חדש של 45.33 שניות, לפני דילן בורלה מבלגיה (46.25 שניות) ורפאל אומלקו מפולין (46.26 שניות). מדליית ארד, בריצת שליחים 4x400 מטר בשיא לאומי חדש של 3:04.09 דקות, אחרי בלגיה שקבעה שיא אירופה חדש של 3:02.87 דקות ופולין שקבעה שיא לאומי חדש של 3:02.97 דקות.

באליפות העולם באולם שהתקיימה בפורטלנד, אורגון במרץ 2016 הגן מסלק על תוארו לאחר שזכה במדליית זהב בריצת 400 מטר בתוצאה של 45.44 שניות, לפני עבדאללה חרון מקטר (45.59 שניות) ודיון לנדור מטרינידד וטובגו (46.17 שניות). באליפות אירופה שהתקיימה בחודש יולי זכה במדליית כסף בתוצאה של 45.36 שניות, אחרי מרטין רוני מבריטניה (45.29 שניות) ולפני לימרווין בונוואסיה מהולנד (45.41 שניות). באולימפיאדת ריו דה ז'ניירו (2016) סיים מסלק במקום 16 בריצת 400 מטר בתוצאה של 45.06 שניות, תוצאת השנה שלו.

== שיאים אישיים ==
===אצטדיון===
* ריצת 200 מטר: 20.49 שניות (2013), שיא צ'כיה
* ריצת 400 מטר: 44.79 שניות (2014), שיא צ'כיה

===אולם===
* ריצת 200 מטר: 21.33 שניות (2011)
* ריצת 400 מטר: 45.24 שניות (2014), שיא צ'כיה

== קישורים חיצוניים ==

קטגוריה:צ'כים שנולדו ב-1991
קטגוריה:אתלטים צ'כים
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:אתלטים באולימפיאדת לונדון (2012)
קטגוריה:רצים באולימפיאדת טוקיו (2020)
נורמן: עלייתו המתונה ונפילתו התלולה של מאכער אמריקאי

נורמן: עלייתו המתונה ונפילתו התלולה של מאכער אמריקאי (באנגלית: Norman: The Moderate Rise and Tragic Fall of a New York Fixer) (מוכר גם בשם "אופנהיימר") הוא סרט דרמה אמריקאי-ישראלי בבימויו של יוסף סידר שיצא לאקרנים בשנת 2017. בין משתתפי הסרט: ריצ'רד גיר, ליאור אשכנזי, סטיב בושמי, שארלוט גינסבורג, מייקל שין, דן סטיבנס, יהודה אלמגור, נטע ריסקין, טלי שרון, דב גליקמן ועוד.
הצילומים לסרט החלו ב-8 בפברואר 2015 בניו יורק. זהו סרטו הראשון דובר האנגלית של הבמאי סידר.

הסרט הוקרן בבכורה עולמית בפסטיבל הקולנוע בטליורייד לשנת 2016 וכן בבכורה בינלאומית בפסטיבל הסרטים הבינלאומי בטורונטו לשנת 2016.

==תקציר העלילה==
נורמן אופנהיימר (ריצ'רד גיר) הוא מאכער יהודי ניו יורקי חסר חשיבות, שמתיידד עם מיכה אשל (ליאור אשכנזי), פוליטיקאי ישראלי צעיר, ברגע של בדידות. כעבור שלוש שנים כשאותו פוליטיקאי נבחר במפתיע לראשות ממשלת ישראל ונהפך למנהיג בעל השפעה בעולם, חייו של נורמן משתנים באופן דרמטי.

==שחקנים==
{| class="wikitable"
|-
! שחקן !! תפקיד
|-
| ריצ'רד גיר || נורמן אופנהיימר
|-
| ליאור אשכנזי || מיכה אשל
|-
| שארלוט גינסבורג || אלכס גרין, משפטנית בקונסוליה הישראלית
|-
| דן סטיבנס || ביל קאוויש
|-
| מייקל שין || פיליפ כהן
|-
| סטיב בושמי || הרב בלומנטל
|-
| יהודה אלמגור || דובי, ראש לשכת ראש הממשלה
|-
| נטע ריסקין || חנה, עוזרת לראש הלשכה
|-
| טלי שרון || נעמי אשל, אשת ראש הממשלה
|-
|האנק עזריה
|שמואל כץ
|-
|דב גליקמן
|רון מאור
|-

|}

==קישורים חיצוניים==

* 
* 
* יאיר רוה [http://cinemascope.co.il/archives/26384 בשיחה עם יוסף סידר על הכתיבה, הבימוי והפסקול של ״נורמן״], [http://cinemascope.co.il/ ״סינמסקופ״], 14 במרץ 2017
* 
* נחום מוכיח, [http://www.habama.co.il/Pages/Description.aspx?Subj=4&Area=1&ArticleId=27994 "מה שיוסף סידר לריצ'רד"], באתר הבמה, 12 במרץ 2017

ביקורות
* יאיר רוה, [http://cinemascope.co.il/archives/26377 חמישה כוכבים ל״נורמן״], [http://cinemascope.co.il/ ״סינמסקופ״], 9 במרץ 2017
* 
* 
* 
* 
* עידו רוזן, [http://reshet.tv/item/entertainment/cinema/movie-reviews/nav0c-193409/ "נורמן" מוכיח את יכולותיו הבינלאומיות של סידר], באתר רשת, 13 במרץ 2017
* 

==הערות שוליים==

קטגוריה:סרטי 2016
קטגוריה:סרטי דרמה אמריקאיים
קטגוריה:סרטים באנגלית
קטגוריה:ניו יורק בקולנוע
קטגוריה:סרטי יוסף סידר
אפריקה המערבית הצרפתית

אפריקה המערבית הצרפתית (בצרפתית: Afrique-Occidentale française) הייתה פדרציה של שמונה מושבות צרפת במערב אפריקה בשנים 1895–1958. 

==היסטוריה==
חוק צרפתי שחוקק ב-20 במאי 1894 הסדיר את הקמתו של משרד הקולוניות שאחראי על כל שטחי צרפת שאינן באירופה. במסגרת זו הוחלט על הקמת גוף מנהלי המאחד את מושבות צרפת במערב אפריקה. ב-16 ביוני 1895 הוקמה אפריקה המערבית הצרפתית בשלבים שבסיום הקמתה היא הייתה איחוד של סנגל הצרפתית, סודאן הצרפתית, גינאה הצרפתית, וולטה עילית הצרפתית וחוף השנהב הצרפתית. מושבו של המושל הכללי נקבע בעיר סן-לואי (כיום בשטח סנגל). הבנק של סנגל נבחר לשמש כבנק של אפריקה המערבית בשנת 1901. בשבע השנים הראשונות המושל הכללי של אפריקה המערבית הצרפתית שימש גם כמושל סנגל אולם בגלל עומס הוחלט בשנת 1902 לפצל את התפקיד. באותה שנה הועבר משרד המושל הכללי מהעיר סן-לואי לעיר דקר ושם הוא נשאר עד לפירוק אפריקה המערבית הצרפתית.

ב-1903 הוקמה מערכת החינוך של אפריקה המערבית ובמהלך מלחמת העולם הראשונה הוקם "הצבא השחור" שפיקח על הקולוניה בזמן שרוב הכוחות הצרפתיים הופנו לסייע ללחימה באירופה. "הצבא השחור", ששמו שונה ל-Tirailleurs sénégalais, שימש מאז כצבא אפריקה המערבית.
ב-1904 המושבה הייתה מורכבת מ-6 מדינות: סנגל, סנגל עילית וניז'ר, מאוריטניה הצרפתית, גינאה, חוף השנהב ודהומיי הצרפתית. ב-1916 הצטרפה טוגולנד הצרפתית וב-1919 וולטה עילית הצרפתית. בשנת 1921 חיו באפריקה המערבית הצרפתית 12,283,000 תושבים, ללא טוגו שם חיו 673,000 תושבים נוספים.

ב-1940 בזמן שהמושבות של אפריקה המשוונית הצרפתית תמכו בצרפת החופשית, מושל אפריקה המערבית הצרפתית פייר בואסון תמך בצרפת של וישי ולכן ניסו בעלות הברית לכבוש את נמל דקאר שהייתה נקודה אסטרטגית ששימשה את הצי הצרפתי שתמך במשטר וישי. הניסיון שנודע בשם הקרב על דקר נכשל ופייר בואסון וכל אפריקה המערבית המשיכה לתמוך במשטר וישי. בסוף 1942 הוא הצטרף למחנה אדמירל דרלאן שמונה למושל צפון אפריקה הצרפתית על ידי צבא צרפת החופשית, למרות שבתחילה נלחם בהם כנציג שלטון וישי. לאחר רציחתו של דרלאן הוא הצטרף למחנה אנרי ז'ירו. לאחר האיחוד של גנרל ז'ירו וגנרל דה גול תחת הועד הצרפתי לשחרור לאומי , אפריקה המערבית מתאחדת תחת שלטונו של שארל דה גול.

הפדרציה התפרקה לאחר משאל העם משנת 1958 שבו המדינות השונות מצביעות על חלוקת הפדרציה לרפובליקות עצמאיות, מלבד גיאנה שהצביעה על עצמאותה. עד שנת 1960, שאר המדינות הצביעו גם כן על עצמאותם כך שהפדרציה הפסיקה להתקיים בשנת 1960. בשנת 1958 ארבע הרפובליקות וולטה עילית (היום בורקינה פאסו), דהומיי (היום בנין), ניז'ר וחוף השנהב הקימו גוף בשם איחוד סאהל-בנין שבמאי 1959 הפך לקונסיי דה ל'אנטאנט, ארגון אזורי שעליו הצטרפה גם טוגו ב-1966.

==גאוגרפיה==
הפדרציה שכנה בשטח של 4,689,000 קמ"ר שרובו היה בסהרה ובהקמתו כלל 10 מיליון תושבים ובפירוקו כ-25 מיליון בני אדם. השטח כלל שטחים במדבר סהרה (בעיקר במאוריטניה, ניז'ר ומאלי), את אגן נהר סנגל את רוב אגן הניז'ר ואת רוב השטח המערבי של הסאהל. בשטח היה גם אזור טרופי בחוף השנהב ובגינאה ושטח הררי בהרי אייר ובפוטה ג'אלון (Fouta Djallon) שבגינאה.

==קישורים חיצוניים==

* 

קטגוריה:אפריקה: מושבות צרפתיות לשעבר
קטגוריה:מדינות לשעבר באפריקה
קטגוריה:מאוריטניה: היסטוריה
קטגוריה:סנגל: היסטוריה
קטגוריה:מאלי: היסטוריה
קטגוריה:גינאה: היסטוריה
קטגוריה:ניז'ר: היסטוריה
קטגוריה:בורקינה פאסו: היסטוריה
קטגוריה:בנין: היסטוריה
קטגוריה:חוף השנהב: היסטוריה
קטגוריה:פדרציות לשעבר
קטגוריה:מדינות וטריטוריות שהתפרקו ב-1958
ציזיא חנה מזל

הרבנית ציזיא חנה מזל (נפטרה בכ"ד בטבת ה'תקצ"ז) הייתה בתו של רבי זאב וולף מצ'רני-אוסטראה, ואשת רבי ישראל אברהם מזל מצ'רני-אוסטראה. היא מילאה את מקום בעלה באדמו"רות.

==תולדות חייה==
נולדה לרבי זאב וולף בעיר צ'רני-אוסטראה. אביה שימש כאדמו"ר ורב העיר. נישאה לרבי ישראל אברהם מזל, בן רבי משולם זושא מאניפולי. לאחר נסיעת אביה לארץ ישראל בשנת תק"נ, מילא בעלה את מקום חמיו באדמו"רות וברבנות העיר.

לאחר פטירת בעלה בכ"א בטבת תקע"ד מילאה את מקומו באדמו"רות. בהקדמת הספר מנורת זהב, שיצא בוורשה תרס"ב, מסופר כי כאשר ביקר בעיר רבי מרדכי מטשרנוביל הוא השתתף בסעודה שלישית שערכה.

בשנת תקצ"א עלתה לארץ ישראל והתיישבה בעיר טבריה. בכ"ד בטבת תקצ"ז נהרגה ברעידת אדמה שפקדה את העיר. נטמנה במקום קבורת האדמו"רים בחלקת תלמידי המגיד ממזריטש שבבית הקברות היהודי העתיק בטבריה, בסמוך לקבר אביה. 

השאירה ארבעה בנים ובת. בנה רבי פנחס, חתן רבי משה מסלאוויטא, נותר באוקראינה לאחר עליית אמו ומילא את מקום אביו ברבנות. חתנה היה רבי דוד טברסקי מטאלנא.

צאצאה, הרב ישראל אברהם מזל, איתר את מקום קברה כשעלה לישראל בראשית שנות השבעים. ב-2019 הקים מכון אהלי צדיקים מצבה מחודשת על קברה, לצד המצבה העתיקה.

==לקריאה נוספת==
*הקדמת הספר "מנורת זהב", עמודים י-יד
*[http://www.zusha.org.il/person/ציזיה-חנה-האדמורית-מטשרני-אוסטרה/ קורות חייה וסיפורים על ציזיא חנה] באתר [http://www.zusha.org.il/ 'זושא - מגלים את הסיפור החסידי']
*
*זאב קיציס, המורים הגדולים של החסידות, ידיעות ספרים 2023, עמ' 388–390.

==הערות שוליים==

קטגוריה:נשים בתנועת החסידות
קטגוריה:נשות אדמו"רים
קטגוריה:נשות עליות קדומות לארץ ישראל
קטגוריה:אנשי עליות קדומות לארץ ישראל
קטגוריה:טבריה: אישים
קטגוריה:יהודים הקבורים בבית הקברות בטבריה
קטגוריה:אדמו"רים
קטגוריה:משפחת רבי זושא מאניפולי
קטגוריה:עולים לארץ ישראל בשנים 1800–1881
מעברת תלפיות

מעברת תלפיות הייתה מעברה בדרום ירושלים שהוקמה ב-1948. המעברה מוקמה ממערב לשכונת תלפיות, בסמיכות לרחובות דרך חברון ודרך בית לחם, במקום בו שכן קודם לכן מחנה אל-עלמיין של כוחות המנדט הבריטי. המעברה נועדה לספק דיור לעולים מגל העלייה הגדול שלאחר קום המדינה. העולים שהתגוררו במעברה הגיעו ממרוקו, פרס, רומניה ופולין, אך עיקרם באו מעיראק וכורדיסטן.

== החיים במעברה ==
בשנת 1953, מעברת תלפיות הייתה בגודל 500 דונם, ואכלסה בין שמונת אלפים לעשרת אלפים אנשים. השיכונים במעברה היו צריפונים עשויים פח בד. מעטים מהם היו צריפים בריטיים צבאיים ממחנה אלנבי שנותרו אחרי עזיבתם. א. גבריאלית מתאר את המעברה בפירוט:
לכל משפחה הוקצה שטח אדמה קטן עם צריף או פחון. אחוז האבטלה היה גבוה ורוב שוק העבודה היה מורכב מגברים שבדרך כלל הועסקו בעבודות בנייה בשכר יומי של 2.10 לירות. נשים שעבדו, עבדו לרוב כעוזרות בית והרוויחו מעט מאוד. על כן, משפחה ממוצעת הייתה צריכה להתקיים מכ-25 לירות לחודש בעוד שדמי השכירות עבור צריף היו 5 לירות לחודש. עקב זאת, שרר עוני כבד במעברה שהוביל לרמה גבוהה של פשע. נוסף על כך, ילדים רבים נאלצו למכור עיתונים ובוטנים בכניסה לירושלים וזקנים שלא היו מסוגלים לעבוד קיבצו נדבות. שוכני המעברות לפעמים קיבלו סיוע כספי מתורמים אמריקאים עקב מצבם הכלכלי הקשה.

התלמידים למדו בבית שבתחילה השתייך לזרם העובדים, אך מאוחר יותר הפך לבית ספר ממלכתי. בית הספר הוקם באחד המבנים הריקים של מחנה אלנבי של הצבא הבריטי. הימצאות בכיתות לא נקבעה על ידי רמת השכלה אלא לפי גיל. בית הספר המשיך לפעול זמן-מה אחרי שהתפרקה המעברה.

לא היו מים בצריפונים, אך היה ברז מרכזי שסיפק מים לכל המעברה. השירותים היו מבני פח שהוצבו על בורות.

== פינוי המעברה ==
בראשית שנות ה-60 קצב העלייה האט ובשל כך פסקה הקמת המעברות, והמדינה יכלה להרשות לעצמה לבנות שיכונים קבועים. דיירי מעברת תלפיות הועברו לשיכונים באזור המעברה, בעיקר שכונת קטמונים והשיכונים ברחובות דרך חברון ודרך בית לחם. באזור שבו שכנה המעברה הוקמה שכונת מגורים.

== קישורים חיצוניים ==
* [https://shimur.org/מעברת-תלפיות/ מעברת תלפיות], באתר המועצה לשימור אתרי מורשת בישראל
* 

== הערות שוליים ==

קטגוריה:שנות ה-1950 בישראל
קטגוריה:תלפיות
תלפיות
יחסי ירדן–קטר

יחסי ירדן–קטר הם היחסים הדיפלומטיים והרשמיים שבין הממלכה הירדנית ההאשמית לבין מדינת קטר

== יחסים פוליטיים ==
=== 1998 - 2006 - תקופת הקרירות ===
היחסים בין קטר לירדן היו יחסים קרירים עקב תמיכתה של ירדן בבחריין במסגרות ובסכסוכים רבים, כמו כן, ההכרעה בסכסוכי השטח שבין קטר לבחריין בשנת 2001 הוכרעה בידי שופט ירדני, שתמך בבחריין. בשנת 2006 נמנעה קטר מהצבעה לנציג הירדני שהתמודד על תפקיד יושב ראש פיפ"א, יש לציין שהירדני היה הערבי היחיד שהתמודד.

דיפלומט ירדני בכיר אמר כי "הדברים הללו הם רק הקש ששבר את גב הגמל, ישנן ויהיו עוד הרבה סוגיות וסכסוכים." והוא צדק, בשנת 2002 שגריר קטר בירדן הוחזר לארצו עקב ראיון המבקר את השושלת ההאשמית עם האקדמאי הסורי אסעד ח'ליל ברשת אל-ג'זירה. מה שגרם גם לסגירת משרדי אל-ג'זירה ברבת עמון ולגינויים מצד ירדן על הראיון שהיה "משמיץ ומזיק" על פיהם.

בשנת 2003 הרשויות הקטריות עצרו את פיראס אל-מג'אלי, אזרח ירדני חף מפשע בקטר שאף עבד בטלוויזיה הלאומית של קטר והאשימו אותו בריגול לטובת ממשלת ירדן. אל-מג'אלי נשפט ודינו היה גזר דין מוות אך חמד בן ח'ליפה אאל ת'אני, אמיר קטר דאז, העניק לו חנינה ושחרר אותו להמשך חייו.

=== 2006 - היום - התחממות היחסים ===
היחסים התחממו בהדרגה עם תחילת תהליך הדמוקרטיזציה של קטר והתחממו עוד יותר עם תחילת שלטונו של תמים בן חמד אאל ת'אני, אמיר קטר הנוכחי. בשנת 2014, שר הפנים הירדני, סלאמסה חמד, הדגיש את עומק היחסים שיש בין מדינתו לבין מדינת קטר. הוא אמר כי היחסים בין ירדן קטר מבוססים על אחווה, כבוד הדדי, דאגה משותפת והצטלבות אינטרסים. הוא הוסיף כי ירדן תשמח לשתף פעולה עם קטר במגוון תחומים ולא תתערב בעניינים פנימיים של המדינה.

== הערות שוליים ==
קרל תאודור, הנסיך הבוחר מבוואריה

קרל תאודור, הנסיך הבוחר מבוואריה (בגרמנית: Karl Theodor, Kurfürst von Bayern und der Pfalz; 11 בדצמבר 1724 - 16 בפברואר 1799), היה הנסיך הבוחר מפפאלץ בין השנים 1742–1799, ולאחר מכן מבוואריה בין השנים 1777–1799.

==ביוגרפיה==
קרל תאודור נולד ב-11 בדצמבר 1724 בבריסל, ליוהאן כריסטיאן, רוזן פפאלץ-זולצבאך ומארי הנרייט דה לה טור ד'אוברן, בתם של פרנסואה אגון דה לה טור ד'אוברן ומריה אנה מארנברג.

בשנת 1728 מתה אמו, וקרל תאודור מונה למרקיז ברגן אופ זום, ובשנת 1733 מת אביו, וקרל תאודור מונה במקומו לרוזן פפאלץ-זולצבאך. ב-17 בינואר 1742 התחתן קרל תאודור עם אליזבת אוגוסטה, רוזנת פפאלץ-זולצבאך, בתם של יוזף קרל, רוזן פפאלץ-זולצבאך ואליזבת אוגוסטה סופיה, רוזנת פפאלץ-נויבורג, שהייתה נכדתו של קרל השלישי פיליפ, הנסיך הבוחר מפפאלץ, על מנת לחזק את הקשר בין הענפים השונים של בית ויטלסבאך. ב-31 בדצמבר 1742 מת קרל השלישי פיליפ, הנסיך הבוחר מפפאלץ, וקרל תאודור הוכתר במקומו לנסיך הבוחר מפפאלץ.

ב-30 בדצמבר 1777 מת מקסימיליאן השלישי יוזף, הנסיך הבוחר מבוואריה, ובמקומו עלה לשלטון קרל תאודור. ב-8 בינואר 1778 חתם קרל תאודור על הסכם עם יוזף השני, קיסר האימפריה הרומית הקדושה על החלפת בוואריה בארצות השפלה האוסטריות, אולם, מריה אנה סופיה מסקסוניה אלמנתו של מקסימיליאן השלישי יוזף, הנסיך הבוחר מבוואריה ובן דודו קרל השני אוגוסט, דוכס פפאלץ-צווייבריקן התנגדו לכך, בסיוע פרוסיה ורוב המדינות הגרמניות הקטנות, ובעקבות כך פרצה מלחמת הירושה הבווארית. בשנת 1779 נחתם הסכם טשן, שבו קיבלה אוסטריה שטחים מסוימים בבוואריה, אך מלבד זאת לא נעשו שום שינויים טריטוריאליים.

בשנת 1794 מתה אשתו של קרל תאודור ללא ילדים, ובשנת 1795 התחתן עם מריה לאופולדינה, ארכידוכסית אוסטריה-אסטה, בתם של הארכידוכס פרדיננד, דוכס ברייזגאו ומריה באטריצ'ה ד'אסטה, דוכסית מאסה, אולם, גם ממנה לא היו לו ילדים.

בשנת 1794 כבשו הצרפתים את דוכסות יוליך, ובשנת 1795 השתלטו על חלקים מנסיכות הבוחר מפפאלץ. בשנת 1796 התקדמו הצרפתים לעבר בוואריה, ובעקבות כך פנה קרל תאודור לפרנץ השני, קיסר האימפריה הרומית הקדושה בבקשת עזרה.

ב-16 בפברואר 1799 מת קרל תאודור, ובמקומו עלה לשלטון בן דודו מקסימיליאן יוזף, דוכס פפאלץ-צווייבריקן.

== אילן יוחסין ==

==קישורים חיצוניים==

* 
* 

{| class="wikitable" style="text-allign:center;margin:auto;"
|-
| colspan="3" align="center"| קרל תאודור, הנסיך הבוחר מבוואריה בית ויטלסבאך נולד:11 בדצמבר 1724 מת:16 בפברואר 1799
|-
| rowspan="1" align="center"| יוהאן כריסטיאן, רוזן פפאלץ-זולצבאך
| rowspan="1" align="center"| רוזנות פפאלץ-זולצבאך 1733–1799
| rowspan="3" align="center"| מקסימיליאן הרביעי יוזף, הנסיך הבוחר מבוואריה
|-
| rowspan="1" align="center"| קרל השלישי פיליפ, הנסיך הבוחר מפפאלץ
| rowspan="1" align="center"| נסיכות הבוחר מפפאלץ דוכסויות יוליך וברג רוזנות פפאלץ-נויבורג 1742–1799
|-
| rowspan="1" align="center"| מקסימיליאן השלישי יוזף, הנסיך הבוחר מבוואריה
| rowspan="1" align="center"| נסיכות הבוחר מבוואריה 1777–1799
|-
| rowspan="1" align="center"| מארי הנרייט דה לה טור ד'אוברן
| rowspan="1" align="center"| מרקיזות ברגן אופ זום 1728–1795
| rowspan="1" align="center"| צורף לרפובליקה הבטאווית
|}

קטגוריה:נסיכים בוחרים מבוואריה
קטגוריה:בית ויטלסבאך
קטגוריה:אבירי מסדר גיזת הזהב
קטגוריה:ילידי 1724
קטגוריה:גרמנים שנפטרו ב-1799
הנוסעים

הנוסעים (באנגלית: Passengers) הוא סרט קולנוע אמריקאי מסוגת המדע בדיוני בבימויו של מורטן טילדום. בסרט מככבים כריס פראט וג'ניפר לורנס ויצא לאקרנים ב-21 בדצמבר 2016.

==עלילה==
הסרט מתרחש בחללית המובילה נוסעים מכדור הארץ למושבה מרוחקת בשם Homestead II. הנוסעים שוהים בתאי שינה במהלך הנסיעה הארוכה המתוכננת לכ-120 שנים ומחשבי הספינה מתוכנתים להעיר אותם חודשים ספורים לפני ההגעה ליעד. מהנדס המכונות ג'ים פרסטון הוא אחד מהנוסעים, הוא מתעורר כתוצאה מתקלה, אחרי שהחללית נפגעה מאסטרואיד קטן, 90 שנים לפני המועד הרצוי, במרחק 19 שנות אור מכדור הארץ, ללא כל אפשרות לתקשר עם בן אנוש אחר. על פרסטון להתמודד עם הבדידות הממושכת, ולאחר התלבטויות רבות, הוא מחליט להעיר נוסעת נוספת, אורורה ליין, עובדה אותה הוא מסתיר ממנה. אורורה וג'ים מתאהבים ולומדים להפיק את המיטב ממצבם. ארתור, האנדרואיד המשרת את בר המשקאות של החללית, מגלה לאורורה את האמת והיא מנתקת כל קשר עם ג'ים. בחללית יש עוד ועוד תקלות, ועוד נוסע מתעורר, הפעם, גאס, אחד מאנשי הצוות. באמצעות ההרשאות של גאס השלושה מצליחים להיכנס לאזורי הספינה השולטים בה. גאס מת תוך זמן קצר, לאחר שמערכת תא השינה שלו, פגעה בו אנושות במהלך תהליך ההתעוררות. ג'ים ואורורה נאלצים להבין מה התקלקל בספינה בכוחות עצמם, זאת בזמן שהתקלות הולכות ומתרבות, עד כדי סכנת חיים. כאשר הם מגלים מה היא התקלה, ג'ים נאלץ לצאת מהספינה כדי לפתוח את אחת הדלתות. אורורה פוחדת לאבד אותו, ולהישאר לבדה. ג'ים מצליח לשרוד את תיקון הספינה, אבל החבל שקשר אותו לתחנה נקרע. אורורה יוצאת מהספינה גם היא, ומצליחה להחזיר אותו פנימה. אורורה מצליחה להכניס אותו לתא הרפואי שם היא מתבשרת שהוא לא שרד. היא משתמשת בהרשאות של גאס להפעיל את כל תהליכי ההחיאה של התא, ומחזירה אותו לחיים. ג'ים מגלה כי אחת האפשרויות של התא הרפואי תאפשר לו להחזיר את אורורה למצב של תרדמת, ובכך לאפשר לה לשרוד את הטיסה למושבה. הוא מסביר לה כי הוא מוכן להישאר לבדו, וכי הוא רוצה לתת לה את חייה חזרה. אורורה מבינה כי היא אוהבת את ג'ים ולא רוצה לחיות בלעדיו. ג'ים מעניק לה טבעת. הסרט מסתיים כאשר החללית מגיעה למושבה והנוסעים מגלים שהשניים חיו חיים מלאים ומאושרים.

==דמויות ושחקנים==
*כריס פראט - ג'ים פרסטון
*ג'ניפר לורנס - אורורה ליין
*מייקל שין - ארתור, רובוט הספינה
*לורנס פישבורן - גאס מנקוסו, קצין ראשון בספינה

==הפקה==
הזכויות להפקת סרט על בסיס התסריט של ג'ון ספייטס נרכשו על ידי סרטי סוני בדצמבר 2014. צילומי הסרט החלו במהלך ספטמבר 2015 באטלנטה והסרט יצא לאקרנים בדצמבר 2016.

==קישורים חיצוניים==

ביקורות
* 
* 
* 
* 
* עידו רוזן, [http://reshet.tv/item/entertainment/cinema/movie-reviews/passengers-84074/ "הנוסעים": פספוס קולנועי מעורר גיחוך], באתר רשת, 1 בינואר 2017
* 
* 

==הערות שוליים==

קטגוריה:סרטי 2016
קטגוריה:סרטי קולומביה
קטגוריה:סרטי מדע בדיוני אמריקאיים
קטגוריה:סרטי דרמה רומנטית
קטגוריה:סרטים על סופרים
קטגוריה:סרטים באנגלית
קטגוריה:סרטי מדע בדיוני מ-2016
בוניטו

בוניטו (שם מדעי: Sarda) הוא סוג של דג ממשפחת הקולייסיים שבסדרת הדקראים המצוי באוקיינוס הפתוח. הם מצויים בכל האוקיינוסים אך באזור הטרופי.

דגים אלה מזכירים את דגי הטונה אך קטנים בהרבה ויותר מפוספסים. הם בעלי סנפירי גב עוקצניים קצת ומבנה גופם מוארך ולא דמוי טיפה. פיהם בעל לסתות גדולות והראשים שלהם גדולים. אורכם יכול להגיע ל-100 ס"מ ומשקלם ל-10 ק"ג.

כל המינים הם דגי מאכל משובחים הניצודים בכמויות גדולות בים.

==מינים==
בסוג זה ארבעה מינים:
* בוניטו אוסטרלי (Sarda australis)
* בוניטו פסיפי (Sarda chiliensis)
* בוניטו מזרחי (Sarda orientalis)
* בוניטו אטלנטי (Sarda sarda).

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:קולייסיים
טרכון (דג)

טרכון (שם מדעי: Trachurus; מלטינית: "קשה-זנב") הוא סוג של דגי ים ממשפחת הצניניתיים. דגים אלו הם דגי מאכל חשובים וחלק מהמינים מצויים בסיכון עקב דיג-יתר. הם מכונים בשם הכולל "מקרל", למרות שמשפחתם היא צניניתיים ולא קולייסיים. יחסית לבני משפחתם הם קטנים ואורכם עד 60 ס"מ.

הם חיים בנחילים גדולים ונודדים באוקיינוס בחיפוש אחר יצורים קטנים יותר למאכל. בתורם הם מושכים מגוון טורפים אחרים לרבות עופות ים, טורפי ים, לווייתנאים ודגים אחרים.

==מינים==
* Trachurus capensis 
* Trachurus declivis 
* Trachurus delagoa 
* טְרָכוֹן יַם-סוּפִי (Trachurus indicus)
* Trachurus japonicus 
* Trachurus lathami 
* Trachurus longimanus 
* טְרָכוֹן יָם-תִּיכוֹנִי (Trachurus mediterraneus) 
* Trachurus murphyi 
* Trachurus novaezelandiae 
* טְרָכוֹן רַב-מָגִנִּים (Trachurus picturatus)
* Trachurus symmetricus 
* טְרָכוֹן גְּדוֹל-מָגִנִּים (Trachurus trachurus) 
* Trachurus trecae 

==קישורים חיצוניים==

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:צניניתיים
לקרדה

לקרדה הוא בוניטו או מקרל כבוש, מקורו מהמטבח העות'מאני. 

מקור השם ביוונית ביזנטית: lakerta (λακέρτα) ('מקרל'), מלטינית: lacerta ('מקרל' או 'טרכון'). יש הטוענים כי השם הוא עיוות של המילה 'La querida' בספרדית, כלומר "היקירה".

מוציאים מנתחי הבוניטו את העצמות, משרים אותם בתמלחת ואחר כך ממליחים אותם למשך שבוע. אז הם מוכנים לאכילה, או לחלופין, לשימור בשמן זית. במקום בדגי הבוניטו, ניתן להשתמש בדגי מקרל גדולים או בדגי טונה קטנים, בצורה דומה.

==קישורים חיצוניים==

==הערות שוליים==

קטגוריה:המטבח הים-תיכוני
קטגוריה:המטבח הישראלי
קטגוריה:מאכלי דגים
ישראל אברהם מזל

רבי ישראל אברהם מזל מצ'רני-אוסטראה (ה'תקל"ה - כ"א בטבת ה'תקע"ד) בנו של רבי משולם זושא מאניפולי, היה רב ואדמו"ר חסידי בעיר צ'רני-אוסטראה.

==קורות חייו==
נולד באניפולי שבאוקראינה לרבי זושא מאניפולי, והענדיל, אשתו מהזיווג השני. 

נישא לרבנית ציזיא חנה בתו של רבי זאב וולף מצ'רני-אוסטראה, לאחר נישואיו עבר להתגורר בעיר חמיו צ'רני-אוסטראה. הוא כינה את משפחתו מז"ל על שם אביו בראשי תיבות: משולם זושא בן ליפא. 

בשנת ה'תק"נ לאחר עליית חמיו לארץ ישראל מונה לממלא מקומו ברבנות העיר ובאדמו"רות. בשנת ה'תקנ"ד הדפיס מחדש את ספרו של דודו רבי אלימלך מליז'נסק - נועם אלימלך, עם הסכמת אביו. בהקדמת ספרו של אביו מנורת זהב שנכתבה על ידי נכדו בשלהי המאה ה-19, מובא כי אביו, רבי זושא, טען כי נשמתו הועברה אליו מנשמת חזקיהו מלך יהודה. 

נפטר בכ"א בטבת ה'תקע"ד בגיל 42 ונטמן בעירו צ'רני-אוסטראה. לאחר פטירתו מילאה אשתו ציזיא חנה את מקומו באדמו"רות, ובנו רבי פנחס מילא את מקומו ברבנות העיר צ'רני אוסטראה. 

תורותיו ותולדותיו נדפסו בקונטרס "נזר ישראל ועטרת אברהם" שבספר "תקיפא דארעא ישראל". בין תלמידיו היה רבי לייבוש מאושיצא.

==צאצאיו==
לרבי ישראל אברהם היו ארבעה בנים ובת.
* רבי פנחס, חתן רבי משה מסלאוויטא, ממלא מקום אביו.
*הר"הח גדליה מזל
*רבי יחיאל מיכל מזל חתן בזיווג ראשון של רבי מנחם מנדל מקוסוב.
*רבי אלימלך מצ'רני-אוסטראה
*יענטע דבורה אשת רבי דוד טברסקי מטולנה.

==קישורים חיצוניים==
* [http://www.ivelt.com/forum/download/file.php?id=106222&sid=74f01a8a6859942a10e2e162c3d87304 מאמר מקיף אודותיו בגיליון "עלים לתרופה"].

==הערות שוליים==

קטגוריה:אדמו"רים
קטגוריה:רבנים אוקראינים
קטגוריה:משפחת רבי זושא מאניפולי
קטגוריה:ילידי 1774
קטגוריה:נפטרים ב-1814
מריסה מילר

מריסה לי מילר (באנגלית: Marisa Lee Miller; נולדה ב-6 באוגוסט 1978) היא דוגמנית אמריקאית.

==ביוגרפיה==
מילר, 2007
נולדה בשם מריסה לי ברטטה (Marisa Lee Bertetta) בסנטה קרוז, קליפורניה שבארצות הברית, למשפחה נוצרית. התחנכה בבית ספר נוצרי פרטי. לה שתי אחיות צעירות, היא התגלתה בגיל שש עשרה על ידי שני סוכני דוגמנות איטלקיים והחלה לדגמן באיטליה.

היא התפרסמה ב-1997 כשהופיעה בגיליון הראשון של המגזין "Perfect 10".

מ-2002 ועד 2008 היא הופיעה בכל אחד מגיליונות בגדי הים של ספורטס אילוסטרייטד וב-2008 היא הופיעה על שער המגזין.

מ-2007 היא החלה לשמש מלאכית של ויקטוריה'ס סיקרט.

היא הצטלמה לשערי המגזינים מקסים וקוסמופוליטן.

הופיעה כדוגמנית בפרק של הסדרה "הפמליה", והתארחה גם בסדרות "גארי הרווק" ו-"איך פגשתי את אמא". ב-2013 השתתפה בסרט המדע הבדיוני "שוטרים מעולם אחר", לצד ראיין ריינולדס.

==קישורים חיצוניים==

* 

קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:מלאכיות ויקטוריה'ס סיקרט
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
לארה סטון

לארה קתרין סטון (נולדה ב-20 בדצמבר 1983) היא דוגמנית הולנדית.

==ביוגרפיה==
סטון נולדה בעיירה בצפון הולנד לאם הולנדית ואב אנגלי. היא התגלתה ברכבת המטרו בפריז בעת שהייתה בחופשה עם משפחתה. כשהייתה בת חמש עשרה השתתפה בתחרות מראה השנה של עלית ולמרות שלא זכתה בתחרות היא הרשימה את ההנהלה של סוכנות עלית וחתמה על חוזה עימם. היא הופיעה בתצוגות אופנה של ז'יבנשי וקלווין קליין.

מגזין ניו יורק דירג אותה כ"אחת מעשר הדוגמניות המובילות לצפות בהן" במהלך שבוע האופנה בניו יורק. היא דגמנה ל-H&M ורוברטו קוואלי ובפברואר 2009 הופיעה על השער של מגזין ווג פריז הצרפתי.
סטון דורגה כאחת הדוגמניות המובילות של שנות ה-2000.

==חיים אישיים==
סטון נישאה לשחקן דייוויד ואליאמס בשנת 2010. ב-2013 נולד בנם. הזוג התגרש בשנת 2015.

==קישורים חיצוניים==

קטגוריה:דוגמניות הולנדיות
קטגוריה:משתתפות בתחרות מראה השנה של עלית 1999
קטגוריה:מהגרות לממלכה המאוחדת
קטגוריה:הולנדיות שנולדו ב-1983
קטגוריה:הולנדים שנולדו ב-1983
ZSU-57-2

ZSU-57-2 (אובייקט 500) הוא מערכת נ"מ מתנייעת (SPAAG) סובייטית מתוצרת מפעל הטרקטורים (צ'ליאבינסק) ברוסיה דאז ברית המועצות, החמושה בשני תותחים אוטומטיים בקוטר 57 מ"מ. 'ZSU' פירושו Zenitnaya Samokhodnaya Ustanovka (רוסית: Зенитная Самоходная Установка), כלומר "מערכת נ"מ מתנייעת", המספר '57' מייצג את קליבר התותחים במילימטרים ו-'2' מייצג את המספר של הקנים. זאת הייתה מערכת הנ"מ המתנייעת עם מזקו"ם שיוצרה בייצור המוני הסובייטית הראשונה. בברית המועצות היה לה הכינוי הלא רשמי "Sparka", כלומר, "זוג", כהתייחסות לזוג התותחים האוטומטיים שבהם הרכב מחומש.

== מבנה והנדסה ==
=== סקירה ===
בהתבסס על ניסיון העבר עם עיצובי מערכות נ"מ מתנייעות, המהנדסים הסובייטים תכננו רכב שהשתמש בשלדת T-54 מותאמת, עם ארבעה זוגות גלגלים בכל צד במקום חמש, ושריון הרבה יותר דק. הרכב היה חמוש עם זוג תותחי 57&#x20;מ"מ S-68 אוטומטיים בתוך צריח גג פתוח חדש, גדול ומסתובב. ה-ZSU-57-2 מורכב משלושה תאים: נהיגה בחזית, לחימה באמצע ומנוע הילוכים מאחור. הגוף הוא מרווח יותר בהשוואה ל-T-54 בגלל השריון הדק יותר ויש מקומות שונים עבור ציוד. הפריסה הכללית, עם רוחבי הרכבה של המנוע, היא אותו הדבר.

=== שריון ===
שריון ה-ZSU-57-2 הוא פלדה מגולגלת מרותכת המספיקה כדי להגן על הרכב מפני כדורים בקוטר 7.62 מ"מ חודרי שריון ממרחק 250 מטרים.

עובי השריון הוא כדלקמן:
* חזית הגוף: (עליון) – 13.5&#x20;מ"מ; (תחתון) – 15&#x20;מ"מ; העליון ב-60 מעלות
* צדדי הגוף: (עליון) – 15&#x20;מ"מ; (תחתון) – 13.5&#x20;מ"מ
* אחורי הגוף: 8 – 10.6&#x20;מ"מ ב-45 מעלות
* גג הגוף: 15&#x20;מ"מ
* הגוף התחתון: 13.5&#x20;מ"מ
* צדדי הצריח: 13.5&#x20;מ"מ
* שריון התותח: 15&#x20;מ"מ
* גג הצריח: פתוח

== היסטוריית שירות ==
ZSU-57-2 קרואטי במוזיאון המלחמה בווקובאר
* 1959-75 מלחמת וייטנאם
* 1967 מלחמת ששת הימים
* 1973 מלחמת יום הכיפורים
* 1975-2002 מלחמת האזרחים האנגולית
* 1979 מלחמת סין-וייטנאם
* 1980-1988 מלחמת איראן–עיראק
* 1982 מלחמת לבנון הראשונה
* 1990-91 מלחמת המפרץ הראשונה
* 1991-2001 מלחמות יוגוסלביה
** 1991 מלחמת עשרת הימים
** 1991-95 מלחמת העצמאות של קרואטיה
** 1992-95 מלחמת בוסניה
** 1995-96 הפצצות נא"טו על רפובליקה סרפסקה
** 1996-99 מלחמת קוסובו
*** 1999 הפצצות נאט"ו על הרפובליקה הפדרלית של יוגוסלביה
* 2003&#x20; מלחמת המפרץ השנייה
** 2003 הפלישה לעיראק
* 2011 מלחמת האזרחים בסוריה

==קישורים חיצוניים==

==הערות שוליים==

קטגוריה:טילי קרקע-אוויר רוסיים וסובייטיים
מרדכי גרנביץ'

מרדכי גרנביץ (נולד ב-7 בדצמבר 1982) הוא מוזיקאי וזמר-יוצר ישראלי.
==ביוגרפיה==
נולד וגדל בפתח תקווה, הבכור משלושה ילדים. בבית הספר היסודי ובתקופת לימודיו בישיבה לצעירים של מרכז הרב החל לכתוב ולהלחין. בשנת תשס"ז הוציא את אלבום הסקיצות 'איה' יחד עם הראל טל שבו 15 רצועות. האלבום הוקלט ללא עיבודים והפקה מוזיקלית, ולא יצא לאור באופן מסודר. מאוחר יותר הפיק עבורו הזמר אברהם טל שניים משיריו, אך הם לא יצאו לאור באופן רשמי. עם זאת ניתן למצוא אותם ברשת.

בשנת תשע"ו הוציא באמצעות פרויקט הדסטארט את הדיסק "כל החומות" יחד עם המפיק המוזיקלי דוד ליפשיץ ובהשתתפות הנגנים עמית יצחק, שרון פטרובר, גדי פוגאטש. באלבום מתארח ביני לנדאו בביצוע לשיר ידיד נפש.

גרנביץ' מופיע במקומות מגוונים, מישיבות ואולפנות - ועד לפאבים ומועדונים תל אביביים. בסוכות 2016 הופיע בפסטיבל "קולות רבים" בנמל תל אביב, בהפקה בה לקחו חלק אמנים רבים, דתיים ושאינם דתיים, כחלק מאג'נדה של יצירת מרחב תרבות ושיח יהודי - ישראלי.

כותב טור שבועי בעלון השבת שבתון.

לאחר נישואיו לאילנה לבית זרביב התגורר בגוש קטיף. לאחר ההתנתקות עברו יחד עם הראל טל ומשפחות נוספות ליבנאל שבגליל התחתון. כעבור ארבע שנים התמקמו בקריית ארבע, וגרנביץ' ניהל את תלמוד התורה "אור יאיר" בסוסיא. גרנביץ' עוסק בתורת ברסלב. ומעביר הרצאות במקומות שונים במשנת רבי נחמן על פי זווית הראייה שלו. משנת תשע"ה התגורר בהרצליה פיתוח וכיום מתגורר ברעננה, לזוג שבעה ילדים.

ביוני 2019 הוציא לאור באמצעות גיוס המונים בהדסטארט את "ספר האהבה והשיגעון" בהוצאת 'דברי שיר' ובו סיפורים אישיים שירים וטורי דעה. פרויקט הגיוס לספר זכה לשיתופים רבים של אנשים מגוונים שונים, מחרדים ממאה שערים ועד יוצאים בשאלה מפורסמים, דרך דתיים וחילוניים. בערב ההשקה של הספר שהתקיים ברוח זאת של חיבור, התארח המוזיקאי איל כהן.

במאי 2023 הוציא את ספרו השני: "יחיד" (דני ספרים) העוסק בהיבטים היסטוריים ורעיוניים במשנת רבי נחמן מברסלב. הספר נכתב על פני כמה שנים והוא מקבץ בתוכו עיונים בתורת רבי נחמן, כמו גם קטעים ארכיוניים ומידע פנימי רב העוסק בליבת החוויה הברסלבית דרך סיפורים ומסורות. הספר זכה לעידוד והמלצות חמות הן מעולם המחקר והן מתוך העולם הברסלבי עצמו. עם צאתו לאור פורסמו בדף הפייסבוק של גרנביץ' תגובות שונות לספר, מזוויות מגוונות, מפרופסור צבי מרק, דרך הרב אלחנן ניר, ועד הרב שמעון שפירא מזקני חסידי ברסלב במאה שערים.

==קישורים חיצוניים==

*[https://headstart.co.il/project/43972 ספר האהבה והשיגעון] של גרנביץ' באתר הדסטארט
*יוסף ארנפלד, [https://www.inn.co.il/news/408216 ספר נשמות התוהו], באתר ערוץ 7
* [http://www.headstart.co.il/project.aspx?id=16165 האלבום של גרנביץ'] באתר הדסטארט
*[https://www.makorrishon.co.il/judaism/152497/ "ימין שמאל, דת מדינה"], ראיון במקור ראשון
* 
* 
* 
* 
* 
* [http://www.hidabroot.org/article/136062 כתבה על מרדכי גרנביץ'] בערוץ הידברות
*
*[https://www.kikar.co.il/299477.html איל כהן מארח את גרנביץ'] באלבום שלו, אתר כיכר השבת
*[http://www.kipa.co.il/tags/מרדכי-גרנביץ´ ארכיון כתבות על מרדכי גרנביץ'] באתר כיפה
* [http://www.chasidinews.com/tag/מרדכי-גרנביץ/ ארכיון כתבות על מרדכי גרנביץ' באתר חסידי ניוז]
* 
*
* [https://hashiloach.org.il/only יואב שורק בטור על הספר "יחיד"] | השילוח, גיליון 36, אדר שני תשפ"ד, מרץ 2024

==הערות שוליים==

קטגוריה:זמרים השרים בעברית
קטגוריה:זמרים ישראלים
קטגוריה:חסידי ברסלב
קטגוריה:בוגרי ישיבת ירושלים לצעירים
קטגוריה:הרצליה: אישים
קטגוריה:ישראלים שנולדו ב-1982
יחסי לבנון–קטר

יחסי לבנון–קטר הם היחסים הדיפלומטיים הרשמיים שבין הרפובליקה הלבנונית לבין מדינת קטר.

== יחסים פוליטיים ==
היחסים הפוליטיים בין לבנון לקטר הם יחסים חמים המלווים בשיתופי פעולה רבים. שגריר לבנון בקטר הביע אופטימיות בעניין היחסים בטווח הקרוב ואמר כי "קטר היא שחקנית אזורית ובינלאומית פעילה והיחסים בין שתי המדינות מבוססים על כבוד הדדי ואמון והם מתרחבים לעוד ועוד תחומים בכל שנה ושנה. העם הלבנוני לא יישכח את תמיכתה של קטר לעצירת ישראל במלחמת לבנון השנייה והצבת החיילים מטעם האו"ם באזור. כמו כן קטר עזרה ללבנון בשחרור שבויים וחיילים לבנונים ממלחמת לבנון השנייה ואני מאוד מעריך זאת." יש לציין שהנשיא וראש הממשלה הלבנוניים בירכו את קטר ביום הלאומי שלה וקיבלו חזרה ברכה מאמיר קטר, תמים בן חמד אאל ת'אני ואמיר קטר האב חמד בן ח'ליפה אאל ת'אני.

== הערות שוליים ==
מריו מוסה

מריו מוסה (בקרואטית: Mario Musa; נולד ב-6 ביולי 1990 בזאגרב) הוא כדורגלן קרואטי המשחק בעמדת המגן שמאלי באלומיניג'.

==ביוגרפיה==
מריו מוסה החל את דרכו כמגן שמאלי בקבוצת הנוער של דינמו זאגרב. בעודו בגיל 19, עם סיום היפרדותו מקבוצת הנוער, חתם מוסה בדינמו לארבע שנים. על מנת שהשחקן יוכל לצבור דקות משחק, החליטה דינמו זאגרב לקראת עונת להשאיל את השחקן לארבע שנים ללוקומוטיבה מליגת העל הקרואטית. מיד עם סיום ההלוואה וסיום החוזה של השחקן בדינמו זאגרב, לוקומוטיבה רכשה את כרטיס השחקן והחתימה את מוסה לשנתיים במועדון. לאחר סיום החוזה בלוקומוטיבה, בעונת  דינמו זאגרב החליטה להחזיר את השחקן למועדון בו התחיל את הקריירה והחתימה אותו על חוזה חדש. לראשונה מזה שש שנים, מתוכם ארבע שנים בהם היה תחת חוזה של הקבוצה, צבר מוסה דקות משחק בקבוצת נעוריו. 

ב-23 באוגוסט 2016 הושאל מריו מוסה לעונה אחת מדינמו זאגרב למכבי חיפה עם אופציה לרכישה בסיום העונה
. את הופעת הבכורה ערך במחזור השני לעונה מול בני יהודה. במהלך עונת 2016/17 שוחרר מוסה ממכבי חיפה.

== קישורים חיצוניים ==

==הערות שוליים==

קטגוריה:כדורגלנים קרואטים
קטגוריה:מגני כדורגל קרואטים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני מכבי חיפה
קטגוריה:כדורגלני המארבי
קטגוריה:ספורטאים קרואטים בישראל
קטגוריה:ספורטאים זרים בשוודיה
קטגוריה:ספורטאים קרואטים בסלובניה
קטגוריה:כדורגלנים זרים בישראל
קטגוריה:קרואטים שנולדו ב-1990
עונת 1998/1999 בפיב"א יורוליג

עונת 1998/1999 בפיב"א יורוליג הייתה העונה ה-42 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השמינית במתכונת של ליגה.

המשחק הראשון התקיים ב-23 בספטמבר 1998 ותחרות הסתיימה ב-22 באפריל 1999. בתחרות השתתפו 24 קבוצות. 

העונה הסתיימה בניצחון של ז'לגיריס קובנה, בפעם הראשונה בתולדות המועדון.

טויס אדני (ארצות הברית) מז'לגיריס קובנה נבחר לכדורסלן המצטיין של הפיינל פור.

איברהים קולטואי (טורקיה) מפנרבחצ'ה זכה בפרס אלפונסו פורד.

==מתכונת התחרות==
בתחילת התחרות התקיימו שני סיבובים של המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות.

מנצחות רבע הגמר נפגשו באולימפיה האלה, מינכן למשחקי פיינל פור.

==מהלך התחרות==
בשלבים המוקדמים נקבעו 16 עולות לשמינית הגמר.

===שלבי הגמר===

===משחק הגמר===

==ישראל בתחרות==
מכבי תל אביב בשלב הראשון של המוקדמות שיחקה בבית א' וסיימה אותו במקום השלישי. בשלב השני של המוקדמות היא שיחקה בבית ו', סיימה אותו במקום השלישי ועברה לשמינית הגמר. בשמינית הגמר היא הפסידה לקינדר בולוניה וסיימה את עונה.

==קישורים חיצוניים==
* [http://www.fibaeurope.com/season_1999.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_99.htm תיאור מפורט של משחקי הגמר]
* 

קטגוריה:תחרויות כדורסל ב-1998
קטגוריה:תחרויות כדורסל ב-1999
קטגוריה:עונות בגביע אירופה לאלופות בכדורסל
צחראש

צחראש (שם מדעי: Oxyura) הוא סוג של ברווזיים מתת-משפחת ברווזים זקופי-זנב בתוכה 6 מינים. ברווזים אלה בעלי פנים לבנות ומקור כחול, זנבם מורם וגופם אדמוני או בהיר. המקור עבה ועוזר לסנן מזון מהמים.

ברווזים אלה מונוגמיים וחיים בקרבת המים הרדודים בכל היבשות.

חלק ממינים אלה הפכו למינים פולשים כשהובאו על ידי האדם למטרות נוי.

== מינים ==
*צחראש כחול-מקור (Oxyura australis)
*צחראש אדמוני (Oxyura jamaicensis)
*צחראש לבן (Oxyura leucocephala) - מצוי בישראל
*צחראש האנדים (Oxyura ferruginea)
*צחראש מקואה (Oxyura maccoa)
*צחראש אגמים (Oxyura vittata)
*צחראש ניו זילנד (Oxyura vantetsi) - נכחד

==קישורים חיצוניים==

נקבה של [[צחראש לבן.]]

קטגוריה:בעלי חיים שתוארו ב-1828
קטגוריה:טקסונים שתוארו בידי שארל לוסיאן בונפרטה
קטגוריה:ברווזים זקופי-זנב
ברווז צדפות

ברווז צדפות או אווז צדפות (שם מדעי: Chloephaga) הוא סוג של עופות מים מאמריקה הדרומית השייכים למשפחת הברווזיים. ברווזים אלה דומים לאווזים ורובם מכונים בשם זה, אף שאינם שייכים לתת-משפחת האווזים אלא לברווזי הצדפות הקטנים מהם. הם קרובי משפחתם של אווז אורינוקו (שכמוהם אינו אווז אמיתי), הטדורנה והיאורית.

לברווזים אלו רגליים ארוכות, גוף לבן או אפרפר, צוואר ארוך מט ומקור קצר וחרוטי. כולם חיים בדרום אמריקה, באזורים ממוזגים והם מצויים הרבה זמן מחוץ למים, בשדות או בחופים. הם אוכלי עשב או אוכלי אצות ורכיכות שונות.

==מינים==
*אווז מגלני (Chloephaga picta)
*אווז הקלפ (Chloephaga hybrida)
*אווז ראש אפר (Chloephaga poliocephala)
*אווז אדום ראש (Chloephaga rubidiceps)
*Chloephaga robusta - נכחד 

בעבר שייכו לסוג זה גם את אווז האנדים, אך כיום הוא כלול בסוג נאוצ'ן לצד אווז אורינוקו.

== גלריה ==
<gallery mode=packed>
קובץ:Chloephaga hybrida -East Falkland -female-8.jpg
קובץ:Andengans Chloephaga melanoptera 050805.jpg
קובץ:Chloephaga picta.jpg
קובץ:Ruddy-headed Goose RWD.jpg
</gallery>

==קישורים חיצוניים==

* 

קטגוריה:בעלי חיים שתוארו ב-1838
קטגוריה:טקסונים שתוארו בידי תומאס קמפבל אייטון
קטגוריה:ברווזי צדפות
ברווז קיטור

ברווז קיטור (שם מדעי: Tachyeres) הוא סוג של עופות מים מאמריקה הדרומית השייכים למשפחת הברווזיים ולתת-משפחת ברווזי צדפות.

ברווזים אלה חיים רק באמריקה הדרומית במדינות צ'ילה וארגנטינה והם חסרי יכולת תעופה, למעט המין Tachyeres patachonicus.

הברווזים בינוניים בגודלם ובעלי ראש גדול, מקור צהוב או כתום וכתם לבן מסביב לעיניהם. גופם אפור או חום והם מצויים בעיקר סביב החופים. הברווזים ניזונים בשחייה ושכשוך של מקורם במים, בחיפוש צמחייה מימית, חרקים או רכיכות מימיים.

==מינים==
*Tachyeres patachonicus
*ברווז קיטור מגלני (Tachyeres pteneres)
*Tachyeres leucocephalus
*Tachyeres brachypterus

==קישורים חיצוניים==

* 

קטגוריה:בעלי חיים שתוארו ב-1875
קטגוריה:טקסונים שתוארו בידי ריצ'רד אוון
קטגוריה:ברווזי צדפות
קטיפנית

קטיפנית (שם מדעי: Melanitta) הוא סוג של עופות ימיים ממשפחת הברווזיים.

== מאפיינים ==
הקטיפניות הן ברווזים שחורים בעלי עיניים לבנות ומקור ורוד, החיים בעיקר בים באזורים הצפוניים בכדור הארץ, באירופה, צפון אסיה, קנדה, אלסקה וכן באיים שונים. בחורף הם חיים בעיקר על היבשה ונודדים בלהקות גדולות דרומה.

הם מקננים בקרבת החוף או בקרבת נהרות, יערות, בטונדרה או באיים שונים ויוצרים להקות גדולות לשם כך. 

הברווזים ניזונים בעיקר מחסרי חוליות מימיים כמו סרטנים או רכיכות ולעיתים גם מדגים.

==מינים==
*קטיפנית שחורה (Melanitta americana)
*קטיפנית מצויה (Melanitta nigra)
*קטיפנית גלים (Melanitta perspicillata)
*קטיפנית שחומה (Melanitta fusca)
*קטיפנית לבנת כנף (Melanitta deglandi)

==קישורים חיצוניים==

* 

<gallery widths="180px" heights="180px" perrow="3">
קובץ:Eurasian common scoter.jpg
קובץ:Melanitta americana Barnegat NJ.jpg
קובץ:Melanitta fusca, Grindavik, Iceland 2.jpg
</gallery>

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:ברווזי ים
עבראש

עַבְרֹאשׁ (שם מדעי: Bucephala) הוא סוג של עוף ימיים ממשפחת הברווזיים.

ברווזים אלה בעלי ראש ירוק ומגודל - ומכאן שמם ("עָב רֹאשׁ"). הם חיים בחצי הכדור הצפוני בקרבה לים ולחופים ומצויים רוב זמנם במים. הם מסוגלים לשחות, לצלול וגם לעוף בעת הצורך. כמו רוב הברווזים הזכרים צבעוניים יותר מהנקבות.

ברווזים אלה מתרבים בלהקות גדולות ונודדים במים דרומה. תזונתם כוללת חסרי חוליות ימיים ועשבי ים.

==מינים==
*עבראש איסלנדי (Bucephala islandica)
*עבראש בופאלו (Bucephala albeola)
*עבראש ירוק (Bucephala clangula)

==ראו גם==
*ברווזי ים
*ברווז קרח
*ברווז הרלקון
[[עבראש בופאלו בהמראה מהמים.]]

==קישורים חיצוניים==

* 

קטגוריה:בעלי חיים שתוארו ב-1858
קטגוריה:טקסונים שתוארו בידי ספנסר פולרטון ברד
קטגוריה:ברווזי ים
מרגון

מרגון (שם מדעי: Mergus) הוא סוג של עוף מימיים ממשפחת הברווזיים.

מיני המרגון הם ברווזים בינוניים בעלי מקור ארוך ומשונן, העוזר להם בציד דגים ורכיכות מימיים. הם קרובים למינים מרגון כיפה ומרגון גמד הדומים להם, אך שייכים לסוגים נפרדים.

זכרי המרגון בעלי ראשים מקושטים ולעומתם הנקבות חומות עם מקור אדום. המרגונים נפוצים בחופים ואגמים בעיקר בחצי הכדור הצפוני והם יודעים לצלול טוב.

==מינים==
*Mergus australis - נכחד
*מרגון גדול (Mergus merganser)
*Mergus octosetaceus
*מרגון בינוני (Mergus serrator)
*Mergus squamatus

==גלריה==
<gallery widths="180px" heights="200px" perrow="3">
קובץ:Female Mergus merganser americanus at Las Gallinas Wildlife Ponds.jpg|נקבת מרגון גדול
קובץ:Mergus serrator M F Toronto.JPG
קובץ:261 Schuppensäger 20091229.JPG
</gallery>

==קישורים חיצוניים==

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:ברווזי ים
אבי רחמים

אבי רחמים הוא קצין בצה"ל בדרגת אלוף-משנה, המשמש סגן מפקד עוצבת הפלדה. קודם לכן שימש מפקד חטיבת שגיא, קצין אג"ם של עוצבת אדום, סגן מפקד חטיבת גבעתי ומפקד גדוד שקד.

==שירות צבאי==
רחמים התגייס לצה"ל ושובץ בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה. בהמשך שימש כמפקד פלוגת מסלול, ולקח חלק בלחימה בדרום לבנון. לאחר מכן מונה למפקד פלוגת החוד של גדוד צבר, והוביל אותה בלחימה כנגד הטרור הפלסטיני ברצועת עזה. בדצמבר 2003 לאחר נפילת מפקד פלוגת החוד, חגי ביבי, קטע את לימודיו ושב לפקד זמנית על הפלוגה. לאחר מכן שירת כסגן ראש ענף חי"ר במא"ש במל"י. בהמשך שימש כסגן מפקד גדס"ר גבעתי. לאחר מכן מונה לסגן מפקד יחידת דובדבן.

ב-15 באוגוסט 2010 הועלה לדרגת סא"ל ומונה למפקד גדוד שקד, ושימש בתפקיד עד שנת 2012. בהמשך שימש כסגן מפקד חטיבת גבעתי בין השנים 2012–2013. לאחר מכן מונה לקצין אג"ם של עוצבת אדום, ושימש בתפקיד בין השנים 2014–2016. ב-23 באוגוסט 2016 הועלה לדרגת אל"ם ומונה למפקד חטיבת שגיא, ושימש בתפקיד עד 22 באוגוסט 2018. בשנת 2018 מונה לסגן מפקד עוצבת הפלדה.

רחמים הוא בעל תואר ראשון בכלכלה ותואר שני במשאבי אנוש.

== הערות שוליים ==

קטגוריה:מפקדי גדודים בחטיבת גבעתי
קטגוריה:מפקדי חטיבת שגיא
קטגוריה:ישראלים שנולדו ב-1976
גירוש יהודי מצרים

בשנת 1956, גירשה ממשלת מצרים כ-25,000 מאזרחיה היהודים, ועצרה כ-1,000 יהודים נוספים. העילה לפעולה הייתה מלחמת סיני. ב-23 בנובמבר 1956, הכריז מנשר ממשלתי כי "כל היהודים הם ציונים אויבי המדינה", והבטיח את גירושם. המגורשים הורשו לקחת עמם מזוודה אחת וסכום כסף קטן, ונאלצו לחתום על הצהרה שתעביר את כל רכושם כתרומה לממשלת מצרים. משקיפים זרים מאותה עת דיווחו כי בני משפחה של משפחות יהודיות נלקחו כבני ערובה, במטרה למנוע מהמגורשים מלנקוט בצעדים כנגד ממשלת מצרים.

== רקע ==
לאחר מהפכת הקצינים החופשיים נשיא מצרים מוחמד נגיב ביקר בבית הכנסת הקראי בעבאסיה. הוא הבטיח ליהודים כי לא יאונה להם כל רע בדבריו: "הדת היא לאלוהים, ומִצְרַיִם לכל המִצְרִים". אולם שלטונו של נגיב לא האריך ימים ובמהרה החליפו גמאל עבד אל נאצר.

== ראו גם ==
* יהדות מצרים
* רדיפת קופטים במצרים

==קישורים חיצוניים==
*
*

== לקריאה נוספת ==
<div class="mw-content-ltr">
* 
* 
* 
* 
</div>

==הערות שוליים==

קטגוריה:יהדות מצרים
קטגוריה:גירוש יהודים
קטגוריה:מלחמת סיני
קטגוריה:יחסי ישראל–מצרים
קטגוריה:1956 במצרים